Foto: hko.gov.hk Tinch okeanining g‘arbiy qismida «Hanun» nomli tropik to‘fon shakllandi. Honkong meteoxizmatining xabar qilishicha, u Filippin, Xitoy janubi va Vetnamning shimoliy hududlariga xavf soladi. Tsiklon markazi Filippinning yirik Luson oroli shimoliy qismida. U kuchayish barobarida g‘arbiy yo‘nalishda harakatlanmoqda. 16 oktabrga kelib to‘fon Xitoyning Haynan dam olish maskaniga yetib kelishi, 17 oktabrda Vetnam sohilida hukm surishi taxmin qilinmoqda. «Hanun» – joriy mavsumdagi 20-Tinch okeani siklonidir. Honkonglik sinoptiklarga ko‘ra, uning markazida shamol tezligi soniyasiga 28 metrni tashkil etadi.